Faktisk var de så tætte i spillet, at Rikke Nielsens karakter Etaine Walker og Mats Steens karakter Jerome Walker blev forlovede og gift kort inden Mats Steens død.

- Det var hårdt og også grunden til, at jeg stoppede med at spille med den karakter.

'Venskaber er ikke bare dem, vi møder ansigt til ansigt'

Til daglig arbejder Rikke Nielsen som socialrådgiver.

Og særligt i kraft af sin stilling, hvor hun arbejder med udsatte personer, glæder det hende enormt, at historien om Mats kan være med til at sætte fokus på et 'problem', som hun mener, mange har en tendens til at håndtere forkert.

- Der er jo mange unge, der har et problem med, at de 'gemmer sig'. Men nogle gange skal man kigge nærmere på det. For venskaber er ikke bare dem, vi møder dagligt eller ser ansigt til ansigt.

- Vi skal et spadestik dybere. Har de her mennesker nogle ting, der gør det svært for dem at møde folk i virkeligheden? Om det så er fysiske handicap eller angst eller autisme, siger hun.

Hun mener, at fortællingen om Mats og den store respons er med til at vise, hvor lidt folk egentlig ved om, hvad der foregår inde i multiplayerspillene.

- Der er ofte ingen forståelse for, at det giver noget positivt. Men man kan se, hvor meget det betyder for folk. Særligt dem, der har svært ved at komme ud og have et aktivt socialt netværk i normale rammer, siger hun og fortsætter: